**ОМЛАДИНСКИ СПОРТСКИ САВЕЗ ЗЕМУНА**

**УПУЋУЈЕ ПОЗИВ**

**својим члановима за достављање предлога годишњег програма у области спорта на подручју ГО Земун за 2022. годину**

**Омладински спортски савез Земуна упутио је 3. августа 2021. године позив својим члановима** **за  достављање предлога годишњег програма у области спорта на подручју ГО Земун за 2022. годину**

Надлежни територијални спортски савез је једини овлашћен да поднесе предлог свог годишњег програма и годишњих програма својих организација у области спорта са седиштем на подручју општине за остваривање потреба и интереса грађана  из члана 137. став 1. тач. 1), 3), 5), 6), 8), 10), и 16) Закона о спорту („Службени гласник РС”, број 10/16).

Сходно наведеном Омладински спортски савез Земунаупућује позив својим члановима да за 2021. годину, доставе предлог годишњих програма организација у области спорта са седиштем на подручју Градске општине Земун.

Потребе и интереси грађана у области спорта на подручју ГО Земун остварују се кроз финансирање или суфинансирање програма и пројеката за годишње програме сходно члану 2. став 1, за тачке:

1. подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом;
2. организација спортских такмичења од посебног значаја за Општину;

5) учешће спортских организација са територије Општине у домаћим и европским клупским такмичењима;

1. физичко васпитање деце предшколског узраста и школски спорт на општинском и градском нивоу (унапређење физичког вежбања, рад школских спортских секција и друштава, општинска, градска и међуопштинска школска спортска такмичења и др.);

8) делатност организација у области спорта са седиштем на подручју Општине које су од посебног значаја за Општину;

10) стипендирање за спортско усавршавање категорисаних спортиста, посебно перспективних спортиста;

16) награде и признања за постигнуте спортске резултате и допринос развоју спорта;

Одлуке о задовољавању потреба и интереса грађана у области спорта у Градској општини Земун („Службени лист града Београда“, број 89/17): у даљем тексту: Одлука и Правилника о одобравању и финансирању потреба и интереса грађана у области спорта у Градској општини Земун бр.06-724/2018-IV/43 од 06. септембра 2018. године; у даљем тексту: Правилник

Предлоге годишњих програма организације у области спорта достављају Омладинском спортском савезу Земунадо 22.08.2021. године, поштом, на адресу  Добановачка бр.56 или на лично заказивање у канцеларију ОССЗ бр.106 у згради Општине Земун.

Омладински спортски савез Земуна, као овлашћени територијални савез доставља  Комисији за оцену програма у области спорта предлог/е свог годишњег програма и програма својих чланова најкасније до 27.08.2021. године.

Предлог програма треба да буде поднет засебно за сваког носиоца програма (посебан образац за сваког носиоца програма и за сваку од области потреба  и интереса грађана из члана 5. Одлуке), уз подношење збирног прегледа свих предлога  носиоца програма.

Сва обавезна и пратећа документација, као и CD, морају бити достављени у запечаћеној коверти, заштићеној од оштећења која могу настати у транспорту, препорученом поштом, куриром, или лично, на адресу општине, ул. Магистратски трг бр.1, Земун, Одељењу за друштвене делатности, протокол и информисање.

Право подношења предлога годишњег програма у области спорта имају организације у области спорта које имају регистровано седиште на подручју ГО Земун.

Спортска организација која је носилац годишњег програма мора бити члан одговарајућег надлежног националног гранског савеза преко кога се остварује потребе и интереси грађана у области спорта  (члан 137. став 4. Закона о спорту).

У складу са чланом 143. став 14. Закона о спорту, предшколске установе, школе и високошколске установе имају статус организација у области спорта и могу доставити своје годишње програме преко Омладинског спортског савеза Земуна.

Предлог програма за који је пријава послата у више коверата, тј. пакета, неће бити узет у обзир.

 Предња страна коверте са предлогом програма мора садржати најмање следеће податке; 1) назив „Годишњи програм којим се остварују потребе и интереси грађана у области спорта“; 2) назив подносиоца предлога; 3) адреса подносиоца предлога; 4)   напомену „не отварати“.

Образац за пријављивање предлога програма доступан је на сајту ГО Земун.

**Предлог програма и документација која се уз предлог подноси**

Уз предлог програма поред  документације наведене у прилогу који је саставни део (Део 4) Обрасца 1- Апликационог формулара за годишње програме, потребно је доставити пропратно писмо у коме су наведене основне информације о организацији и предложеном програму (назив носиоца програма и назив програма, временско трајање, финансијски износ тражених средстава, област спорта из члана 4. Одлуке) које је потписало лице овлашћено за заступање организације, као и писану изјаву лица овлашћеног за заступање предлагача, односно носиоца програма да  није  у поступку ликвидације, стечаја и под привременом забраном обављања делатности; да нема блокаду пословног рачуна у тренутку закључења уговора о реализацији програма и пребацивања (уплате) буџетских средстава на пословни рачун, пореске дугове или дугове према организацијама социјалног осигурања и да није у последње две године правноснажном одлуком кажњен за прекршај или привредни преступ у вези са његовом делатношћу.

 Предлог програма мора бити:

1) поднет на утврђеном обрасцу (Апликационом формулару-Образац 1), читко попуњен (откуцан и одштампан), фонтом ариал 10, без прореда. Једино дозвољено одступање је болд или италик, ако се нађе за потребно.

2) да је потпун, јасан, прецизан и садржи веродостојне податке;

3) да је поднет у прописаном року

Додатне информације се могу добити путем телефона: 060/333-6699 или слањем електронске поште на zemunsport@gmail.com

**У Земуну, 03. август 2021. године**

Одлука

Правилник
Образац 1 - Предлог годишњег програма

Образац 3 - Стипендије и новчане награде

Образац 7 - Завршни извештај

Образац 9 - Периодични извештај

Образац 11 - Изјава о партнерству